KOPĒJĀ NOSTĀJA (EK) Nr. 22/2005,

ko Padome pieņēmusi 2005. gada 4. aprīlī,

ar mērķi pieņemt Eiropas Parlamenta un Padomes … Direktīvu 2005/…/EK, ar ko divdesmit otro reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (ftalāti rotaļlietās un bērnu aprūpes precēs)

(2005/C 144 E/04)

EIROPAS PARLAMENTS UN EIROPAS SAVIENĪBAS PADOME,

ņemot vērā Eiropas Kopienas dibināšanas līgumu, un jo īpaši tā 95. pantu,

ņemot vērā Komisijas priekšlikumu (1),

ņemot vērā Eiropas Ekonomikas un sociālo lietu komitejas atzinumu (2),

saskaņā ar Līguma 251. pantā noteikto procedūru (3),

tā kā:

Būtu jāaizliedz dažu ftalātu izmantošana rotaļlietās un bērnu aprūpes precēs, kuras izgatavotas no plastificēta materiāla vai kurās ir plastificēta materiāla detaļas, jo daži noteikti ftalāti izraisa vai var potenciāli radīt risku bērnu veselība.

Komisijas Ieteikums 98/485/EK (1998. gada 1. jūlijs) par bērnu aprūpes precēm un rotaļlietām, kuras domātas bērniem līdz trīs gadu vecumam un paredzēts bāzt mutē, un kuras izgatavotas no atsevišķus ftalātus saturoša plastificēta PVH (4) , aicināja dalībvalstis veikt pasākumus, lai augstā līmenī nodrošinātu bērnu veselības aizsardzību saistībā ar šiem ražojumiem.

Ierobežojumi, ko atsevišķas dalībvalstis jau pieņēmušas attiecībā uz rotaļlietu un bērnu aprūpes preču laišanu tirgū saistībā ar to sastāvā esošajiem ftalātiem, tieši ietekmē iekšējā tirgus izveides pabeigšanu un tā darbību. Tādēļ ir nepieciešams tuvināt dalībvalstu tiesību aktus šajā jomā un attiecīgi grozīt Direktīvas 76/769/EEK (7) I pielikumu.

Bērni kā organismi attīstības stadijā ir īpaši jūtīgi pret reprotoksiskām vielām. Tādēļ būtu cik vien iespējams jāsamazina bērnu pakļaušana visiem šo vielu emisiju avotiem, no kuriem praktiski iespējams izvairīties, jo īpai emisijām no precēm, ko bērni bāž mutē.

Zinātniskās informācijas par DINP, DIDP un DNOP vai nu nav, vai arī tā ir pretrunīga, taču nevar izslēgt to, ka tās ir potenciāli bīstamas, ja tiek izmantotas rotaļlietās un bērnu aprūpes precēs, kuras pēc definīcijas tiek ražotas bērniem.

Neskaidrības šo ftalātu iedarbības novērtējumā, piemēram, mutē atrašanās ilgums un emisiju iedarbība no citiem avotiem, prasa ņemt vērā piesardzības apsvērumus. Tādēļ būtu jāievieš ierobežojumi šo ftalātu izmantošanai rotaļlietās un bērnu aprūpes precēs, kā arī šo preču tirdzniecībai. Tomēr proporcionalitātes iemeslu dēļ ierobežojumiem attiecībā uz DINP, DIDP un DNOP vajadzētu būt mazāk stingriem nekā tiem, kas ierosināti attiecībā uz DEHP, DBP un BBP.

Šo direktīvu piemēro, neskarot Kopienas normas, ar ko nosaka minimālās prasības darbinieku aizsardzībai un kas ietvertas Padomes Direktīvā 89/391/EEK (1989. gada 12. jūnijs) par pasākumu ieviešanu, lai uzlabotu darba ņēmēju drošību un veselības aizsardzību darbā (11) , un uz to balstītās atsevišķās direktīvās, jo īpaši Padomes Direktīvā 90/394/EEK (1990. gada 28. jūnijs) par darba ņēmēju aizsardzību pret riska faktoriem, kas saistīti ar pakļaušanu kancerogēnu iedarbībai darbā (12) , un Padomes Direktīvā 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (13) ,

IR PIEŅĒMUŠI ŠO DIREKTĪVU.

1. pants

Direktīvu 76/769/EEK groza šādi.1.

2. pants

Komisija līdz … (14) atkārtoti izvērtē pasākumus, kas paredzēti Direktīvā 76/769/EEK, kā tā grozīta ar šo direktīvu, ņemot vērā jaunāko zinātnisko informāciju par šīs direktīvas pielikumā aprakstītajām vielām un to aizstājējiem, un, ja tam ir pamatojums, šos pasākumus attiecīgi maina.

3. pants

1. Dalībvalstis līdz … (15) pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.

Tās piemēro minētos aktus no … (16).

Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.

2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.

4. pants

Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

5. pants

Šī direktīva ir adresēta dalībvalstīm.

(1) OV C 116 E, 26.4.2000., 14. lpp.

(2) OV C 117, 26.4.2000., 59. lpp.

(3) Eiropas Parlamenta 2000. gada 6. jūlija Atzinums (OV C 121, 24.4.2001., 410. lpp.), Padomes … Kopējā nostāja (Oficiālajā Vēstnesī vēl nav publicēta) un Eiropas Parlamenta... Nostāja (Oficiālajā Vēstnesī vēl nav publicēta).

(4) OV L 217, 5.8.1998., 35. lpp.

(5) OV L 228, 11.8.1992., 24. lpp. Direktīva atcelta ar Eiropas Parlamenta un Padomes Direktīvu 2001/95/EK (OV L 11, 15.1.2002., 4. lpp.).

(6) OV L 315, 9.12.1999., 46. lpp. Lēmumā jaunākie grozījumi izdarīti ar Lēmumu 2004/781/EK (OV L 344, 20.11.2004., 35. lpp.).

(7) OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Direktīvu 2004/98/EK (OV L 305, 1.10.2004., 63. lpp.).

(8) OV 196, 16.8.1967., 1. lpp. Direktīvā jaunākie grozījumi izdarīti ar Komisijas Direktīvu 2004/73/EK (OV L 152, 30.4.2004., 1. lpp.).

(9) OV C 321, 31.12.2003., 1. lpp.

(10) OV L 84, 5.4.1993., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

(11) OV L 183, 29.6.1989., 1. lpp. Direktīvā grozījumi izdarīti ar Regulu (EK) Nr. 1882/2003.

(12) OV L 196, 26.7.1990., 1. lpp. Direktīva atcelta ar Eiropas Parlamenta un Padomes Direktīvu 2004/37/EK (OV L 158, 30.4.2004., 50. lpp.).

(13) OV L 131, 5.5.1998., 11. lpp.

(14) Četri gadi pēc šīs direktīvas stāšanās spēkā.

(15) Seši mēneši pēc šīs direktīvas stāšanās spēkā.

(16) Divpadsmit mēneši pēc šīs direktīvas stāšanās spēkā.

Nedrīkst lietot kā vielas vai preparātu sastāvdaļas koncentrācijā, kas pārsniedz 0,1 % no plastificētā materiāla masas rotaļlietās un bērnu aprūpes precēs, kas paredzētas bērniem līdz trīs gadu vecumam un kuras bērni var bāzt mutē.

Nedrīkst lietot kā vielas vai preparātu sastāvdaļas koncentrācijā, kas pārsniedz 0,1 % no plastificētā materiāla masas rotaļlietās un bērnu aprūpes precēs.

PAZIŅOJUMS PAR PADOMES APSVĒRUMIEM

I. IEVADS

Komisija iesniedza Padomei un Eiropas Parlamentam savu priekšlikumu (1), ar ko paredz 1999. gada 24. novembrī divdesmit otro reizi grozīt Direktīvu 76/769/EEK, kas balstīta uz EK Līguma 95. pantu.

Eiropas Ekonomikas un sociālo lietu komiteja sniedza atzinumu (2)2000. gada 15. februārī.

Eiropas Parlaments pabeidza pirmo lasījumu un sniedza atzinumu (3)2000. gada 6. jūlijā.

Padome 2005. gada 4. aprīlī pieņēma kopējo nostāju, kas izklāstīta dok. 5467/05.

II. MĒRĶIS

Direktīvas projekts attiecas uz ftalātus saturošu rotaļlietu un bērnu aprūpes preču tirgū laišanu un lietošanu. Savā sākotnējā formā tajā bija paredzēta sešu dažādu plastificētu PVH saturošu ftalātu aizliegšana rotaļlietās un bērnu aprūpes precēs, kuras domātas bērniem līdz trīs gadu vecumam un kuras domātas bāšanai mutē.

Eiropas Parlaments pirmajā lasījumā pieņēma rezolūciju par ftalātiem un rotaļlietu drošību, ierosinot dažus grozījumus Komisijas priekšlikumā. Galvenie grozījumi ir šādi:

— ja rotaļlietas satur ftalātus un ir domātas bērniem vecumā no trīs līdz sešiem gadiem, bet kuras jaunāki bērni varētu iebāzt sev mutē, uz iepakojuma un uz pašas rotaļlietas ir jābūt brīdinājumiem,

— aizliegums būtu jāattiecina uz visiem ftalātiem un ne tikai tiem sešiem, kas iekļauti Komisijas priekšlikumā,

— aizliegums būtu jāattiecina uz visām rotaļlietām, ne tikai tām, kas domātas bērniem, kuri ir jaunāki par trīs gadiem, un ne tikai tām, kuras paredzētas bāšanai mutē. Rotaļlietās, kuras bērns var iebāzt mutē, koncentrācija nedrīkst pārsniegt 0,1 %, nevis 1 %, kā paredzēts Komisijas priekšlikumā,

— rotaļlietām, ko bērns var iebāzt sev mutē un kuras satur ftalātus, nedrīkst pievienot smaržvielas.

Padome 2000. gada 25. maijā izskatīja dokumentu, bet nespēja panākt vienošanos par kopēju nostāju.

Pa to laiku kļuva pieejami jauni riska novērtējuma rezultāti, un šķita piemēroti stiprināt dažus no sākotnējiem noteikumiem atbilstīgi Eiropas Parlamenta secinātajam. Padome 2004. gada 24. septembrī panāca vienprātīgu politisku vienošanos par direktīvas projektu, ar ko divdesmit otro reizi groza Direktīvu 76/769/EEK, kā noteikts dokumenta 12469/04 I pielikumā.

III. KOPĒJĀS NOSTĀJAS ANALĪZE, KAS IZKLĀSTĪTA dok. 5467/05.

1. Vispārīgi noteikumi

Lai arī kopējā nostājā nav iekļauti visi Eiropas Parlamenta grozījumi, tajā ir ievērojami paplašināta aizlieguma darbības joma, aizstājot marķēšanu ar tiešu aizliegumu, un tajā ir nodrošināta juridiska skaidrība, precīzi nosakot priekšmetus, kas ietilpst aizlieguma darbības jomā (pievienota bērnu aprūpes preču definīcija, kas ir identiska Rotaļlietu Direktīvā (4) iekļautajai)

Priekšlikuma 1., 3., 4., 6. un 8. grozījums principā ir apstiprināts, lai arī ar izmaiņām.

Priekšlikuma 18., 2., 5., 11., 24., 7., 17./rev., 16. un 8. grozījums nav uzskatīti par pieņemamiem.

2. Jauni kopējās nostājas elementi salīdzinājumā ar Komisijas priekšlikumu

Kopējās nostājas 3., 4. un 7. apsvērumā ieviestas sīkas, galvenokārt juridiska rakstura izmaiņas. Pievienoti jauni apsvērumi — 6. un no 9. līdz 15., lai norādītu, ka pagaidu aizliegums jau ir spēkā, un lai viestu skaidrību attiecībās starp aizliedzamajiem ftalātiem, piesardzības principu un riska novērtējuma procedūrām.

Definīcija “bērnu aprūpes preces” iekļauta jaunajā 1. panta 1. punktā.

Kopējās nostājas 2. pants ir pārstrādāts, lai ieviestu pienākumu Komisijai pārskatīt šos pasākumus četru gadu laikā pēc to spēkā stāšanās.

Kopējās nostājas 3. pants ir pārstrādāts, lai tas atbilstu tiesību aktu izstrādes pamatnostādnēm un lai iekļautu pienākumu dalībvalstīm paziņot Komisijai par transponēšanas pasākumiem.

Pielikumā ir izskaidrota aizlieguma darbības joma, to paplašinot attiecībā uz DEHP, DBP un BBP uz visām rotaļlietām un bērnu kopšanas precēm; attiecībā uz DINP, DIDP un DNOP aizliegums attieksies uz rotaļlietām un bērnu kopšanas precēm, kas domātas bērniem, kuri jaunāki par trīs gadiem, un ko tie var iebāzt sev mutē. Abos gadījumos ir izskaidrots, ka koncentrācijas robeža 0,1 % apmērā no masas attiecas uz plastificētu materiālu masu, lai tādu priekšmetu gadījumā, kas satur gan plastificētu materiālu, gan citus komponentus, to turpinātu piemērot pilnībā tikai uz plastificēto daļu.

IV. SECINĀJUMI

Padome ar šo kopējo nostāju vēlas panākt progresu tajā pašā virzienā kā Eiropas Parlaments, ievērojami paplašinot aizlieguma darbības jomu, aizstājot marķēšanu ar tiešu aizliegumu. Padome uzskata, ka tas būtiski palīdzēs ceļā uz pastāvīgu aizliegumu, ko pieņemtu pēc ilgstošas pārskatīšanas, kā rezultātā tiktu pieņemts vēl plašāks aizliegums, ja pēc tā spēkā stāšanās parādīsies jauni zinātniski pierādījumi.

(1) OV C 116 E, 26.4.2000., 14. lpp.

(2) OV C 117, 2000. gada 26. aprīlis., 17. lpp.

(3) OV C 121, 2001. gada 24. aprīlis., 410. lpp.

(4) Komisijas Lēmums 1999/815/EK (OV L 315, 9.12.1999., 46. lpp.).